Document ID: 32006D0636

KOMMISSIONENS BESLUTNING
af 12. september 2006
om fastsættelse af den årlige fordeling pr. medlemsstat af beløbet for Fællesskabets støtte til landdistriktsudvikling for perioden 1. januar 2007 til 31. december 2013
(meddelt under nummer K(2006) 4024)
(2006/636/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (1), særlig artikel 69, stk. 4, og
ud fra følgende betragtninger:
(1)
Ved Rådets afgørelse 2006/493/EF (2) blev der fastsat et beløb for Fællesskabets støtte til landdistriktsudvikling for perioden fra 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmålet.
(2)
I punkt 40 i de finansielle overslag 2007-2013, som Det Europæiske Råd nåede til enighed om i december 2005, er den maksimale overførsel fra midlerne til støtte for samhørighed fastlagt.
(3)
I overensstemmelse med artikel 69, stk. 4, i forordning (EF) nr. 1698/2005 foretages den årlige fordeling pr. medlemsstat af beløbene for Fællesskabets støtte til landdistriktsudvikling efter fradrag af de midler, der er afsat til Kommissionen til teknisk bistand, og under hensyn til de beløb, der er forbeholdt regioner, som er omfattet af konvergensmålet, tidligere resultater og særlige situationer og behov baseret på objektive kriterier. I overensstemmelse med artikel 69, stk. 3, i forordning (EF) nr. 1698/2005 bør disse beløb indekseres med 2 % om året, og desuden, jf. stk. 5 i samme artikel, skal medlemsstaterne ved programmeringen tage hensyn til de beløb, der opstår ved graduering, jf. artikel 12, stk. 2, i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (3).
(4)
De samlede overførsler fra Den Europæiske Garantifond for Landbruget til ELFUL i medfør af artikel 10, stk. 2, artikel 143d og artikel 143e i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (4) er fastsat ved Kommissionens afgørelse 2006/410/EF (5) for regnskabsårene 2007-2013. Disse beløb bør lægges til den årlige fordeling pr. medlemsstat med henblik på programmeringen af landdistriktsudviklingen i henhold til den metode, som er fastsat i artikel 10, stk. 3 og 4, i forordning (EF) nr. 1782/2003. Den årlige fordeling pr. medlemsstat af de beløb, der fremkommer ved graduering, jf. artikel 10, stk. 1, i forordning (EF) nr. 1782/2003, er tildelt ved Kommissionens afgørelse 2006/588/EF (6).
(5)
Den årlige fordeling bør ikke omfatte beløbene til Bulgarien og Rumænien, idet tiltrædelsesakten for disse lande endnu ikke er trådt i kraft. Når tiltrædelsesakten for disse lande træder i kraft, bør den årlige fordeling ændres tilsvarende, så disse landes tildelinger medtages -
VEDTAGET FØLGENDE BESLUTNING:
Artikel 1
Den årlige fordeling pr. medlemsstat af forpligtelsesbevillinger for Fællesskabets støtte til landdistriktsudvikling for perioden fra 1. januar 2007 til 31. december 2013, jf. artikel 69 i forordning (EF) nr. 1698/2005, er fastlagt i bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 12. september 2006.

Labels: 2
15
19
5